
Često, kada sam u nedoumici u vezi s tim šta je ispravno, a šta ne, potražim odgovor u vašoj vjeri jer smatram da je ona ispravnija nego hrišćanstvo. Ono što me interesuje jeste: Da li je dozvoljeno raditi kao čuvar u kafiću? Ja dolazim na posao kada kafić bude zatvoren za goste i ne uslužuje se. Jedini kontakt s alkoholom imam kada sortiram ambalažu od piva i, po potrebi, istu pripremam za transport. Razmišljao sam i spreman sam dati otkaz u slučaju da je to zabranjeno, mada tako pomažem kućni budžet i to mi je jedino primanje. Allah vas nagradio!


* 
* 
* 
* 
* 
* 
* 

 
Da li je dozvoljeno raditi kao čuvar u kafiću?

Uvaženi gospodine, drago nam je da ste prepoznali vrline islama i njegovu ljepotu. To je prvi znak da vam Bog želi dobro i na ovom i na budućem svijetu. Međutim, taj znak nije dovoljan, vi morate primiti ***[islam](https://pitajucene.com/search/islam/questions/ "Pretraži pitanja o Islamu")*** i biti musliman. Tek tada ste dragi vašem Stvoritelju i tek tada vam se počinju pisati dobra djela. Stoga vam savjetujem da ne odgađate ulazak u islam jer je smrt mnogo bliža svakom od nas od toga da kalkuliše kada će biti pravi vjernik. Što se tiče vašeg posla, bolje vam je da potražite neko drugo mjesto gdje ćete raditi kao čuvar, jer u kafićima je uglavnom zlo, a biti saučesnik u zlu nimalo nije pohvalno. Želimo vam svako dobro!


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


